Document ID: /roh_data/filtered/fineweb-2-filterrobots_roh.jsonl.gz/34246

Il project d'investiziun permetta d'eliminar la mancanza da chombras per pazientas e pazients, da locals da terapia e da biros. En l'immobiglia acquistada da nov resultan 16 novs locals da biro, 5 fin 6 novs locals da terapia, ina halla da raiver e localitads per la terapia da cumbatter cun bastuns sco er per il tir cun l'artg terapeutic. En l'edifizi principal pon vegnir transfurmads 8 fin 10 locals da biro en chombras per pazientas e pazients.
Ils custs da las lavurs da planisaziun e da renovaziun importan circa 4,5 milliuns francs.
RTR novitads 10:00